Publication: Magyar Közlöny
Issue: MK-2007-94 (Year: 2007, Number: 94)
Era: 2004-2010
Section: A FilmJus a szerzõi jogról szóló 1999. évi LXXVI. törvény (a továbbiakban: Szjt.) 16. § (1) bekezdése, 26. § (8) bekezdésének második mondata és 90. § (1) bekezdése alapján, az alábbiak szerint állapítja meg a filmalkotások nyilvánosság számára lehívásra („on demand”) hozzáférhetõvé tétele engedélyezése fejében fizetendõ jogdíjakat és e felhasználások egyéb feltételeit:
Paragraph Index: 566

c) a szolgáltatót a lehívásos szolgáltatásnyújtás elsõ évében a jogdíjminimumokból 10% kedvezmény illeti meg. Az a)–c) pontban meghatározott kedvezmények együttesen is nyújthatók. 2.4. A jogdíjkedvezmény nyújtása során a FilmJus a jogdíjkedvezménnyel érintett szolgáltatók között az egyenlõ bánásmód követelményét sértõ megkülönböztetést nem alkalmazhat, azaz azonos feltételek mellett azonos kedvezményeket nyújt. 2.5. A 2.1. és 2.2. pontokban megállapított jogdíj nem tartalmazza az általános forgalmi adót, melyet a szolgáltatónak az e pontokban megállapított jogdíjon felül, a mindenkor hatályos jogszabályoknak megfelelõen kell megfizetnie. 2.6. A 2.1. és 2.2. pontokban megállapított jogdíj nem foglalja magában a reklámcélú felhasználás, valamint a megváltoztatás, átdolgozás szerzõi jogdíját, amelyrõl a szolgáltató az érintett jogosultakkal közvetlenül köteles megállapodni. 2.7. A jelen jogdíjközleményben egyedileg nem meghatározott, a filmalkotások lehívásra hozzáférhetõvé tétele körébe esõ felhasználások esetén a közzétett szerzõi jogdíjmértékek elveinek és arányainak alkalmazásával a FilmJus által esetenként megállapított szerzõi jogdíj fizetendõ.

Source: https://magyarkozlony.hu/hivatalos-lapok/21ec741bd729d73a7d448f233f7766ebb77fc8fc/dokumentumok/35bc893b136c03ffec7de1b974143e7c2f9b9495/letoltes